I U D I C I A. 53 



Ad 'quaestionem '/de historia Algarum Nederlandiae " propositam Ordo 

 Disciplinarum Mathematicarum et Physicarum unum accepit responsum, 

 verbis : // Dies diem docet " inscriptum. 



Hac autem quaestione non id spectaverat Ordo, ut integrae nostrae 

 regionis , quaquavorsum tendunt eius limites , explorarentur aquae (ad quod 

 plurium annorum tempus et raultorum requiritur industria); sed hoc prae- 

 sertim voluerat, ut ubicumque in nostra patria cives Academici naturae 

 studiosi , quibus animus esset in his vires experiri , suam conferre possent 

 symbolam, sive ad confirmanda ea quae alii hac in re praestiterint , sive 

 ad Florae nostrae cognitionera , novis repertis Algis , illustrandam. 



Ad utrumque consilium qua ratione pervenerit huius commentationis 

 scriptor, ex its quae sequuntur constare potest. 



Enumeravit primum praecipua systemata Algologica; turn critice expo- 

 suit recentiorem methodum Kutzingianam . ad cuius normam porro totum 

 argumentum pertractavit. Haud paucas aquas dulces et subsalsas, littora 

 maris eiusque munimenta, in multis provinciis exploravit. Quod qua sedu- 

 litate et quo fecerit eventu , vel ex hoc uno effici potest , quod nunc constat 

 numerum specierum Algarum nostrae patriae multo majorem esse, quam 

 paucis abhinc annis a Botanicis existiinabatur , et quod auctor insignem 

 numerum specierum iam ante repertarum denuo, sed in aliis patriae 

 partibus, ante a nemine pervestigatis , invenerit. 



In hunc vero vastum disciplinae campum ita exspatiatus est, ut ad micros- 

 copica potius genera , quam ad eas quae nudo oculo conspiciuntur Algas ani- 

 mum adverterit, et ardua facilioribus praetulerit. Stirpes a se visas ad fami- 

 lias , genera et species retulit , cum speciminibus (quantum id fieri poterat) , 

 diagnosibus et figuris aliorum comparavit, descriptionibus illustravit , singu- 

 larum mensuras secundum artis regulas indicavit, multas plantas ipse delinea- 

 vit, omnes porro, quas collegit, varia ratione conservavit , in praeparationibus 

 autem microscopicis raram dexteritatem probavit. Has autem omnes cum spe- 

 ciminibus siccatis, tamquameorum quae scripserattestimonia, iudicibus obtulit. 



Quibus omnibus perpensis , Ordo iudicavit huius commentationis scrip- 

 torum brevi paucorum mensium intervallo multum praestitisse , de difficil- 

 lima Florae patriae parte egregie meruisse, quaestioni propositae igitur satis- 

 fecisse, ideoque dignissimum esse cui praemium aureum tribuatur. 



